hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
A Velencei Bizottság elítélte a magyar médiaszabályozást – CCO Magazin
A Velencei Bizottság, az Európa Tanács alkotmányjogi tanácsadó testülete állásfoglalást fogadott el a magyar médiaszabályozásról. Az állásfoglalásban több ponton javaslatot tettek a szabályozás kiigazítására. Az állásfoglalással kapcsolatosan a magyar ellenzéki pártok sajtóközleményben sürgették a változásokat.
A Velencei Bizottság állásfoglalása lesújtó véleményének adott hangot sajtóközleményében a magyar médiaszabályozással kapcsolatosan.
A legkritikusabbak az alábbi kérdésekben voltak a Velencei Bizottság tagjai:
Komolyan krtizálták, hogy a magyar médiahatóság a miniszterelnökhöz lojális vezetőjének túl nagy a hatalma; nagy a kockázata, hogy a Médiatanács és a közmédia kuratóriuma politikai kinevezettekből áll és nem eléggé független; az állami hirdetésekre fordított keret elköltése átláthatatlan.
A kritikák között szerepelt az is, hogy a kereskedelmi médiát kizárták a fizetett politikai hirdetések piacáról; tisztázatlannak tartják, ezért véleményük szerint önkényes is lehet a média szankcionálásának rendszere; túl szigorú a médiában megjelenő, esetleg sértő tartalmak törvényi szabályozása.
A Velencei Bizottság állásfoglalása szerint az újságírók és informátorainak védelmét biztosítani kell.
A Demokratikus Koalíció elnökségi tagja Vágó István a Velencei Bizottság állásfogalásával kapcsolatosan sajtóközleményében azt emelte ki, hogy “A Fidesz médiaszabályozása a demokrácia lebontásának és a maffiaállam kiépítésének az eszköze.”
Vágó István hozzátette, hogy a Velencei Bizottság állásfoglalása “megerősíti a Demokratikus Koalíció meggyőződését, hogy a Fidesz a médiát is a kizárólagos hatalmának biztosítására, az emberek agymosására, a magánszektor megfélemlítésére, az alapvető szabadságjogok korlátozására és lopásra használja fel.
A Demokratikus Koalíció szerint a média az a terület, ahol a pártpolitikának semmi keresnivalója sincs. A DK kormányra kerülve gyökeresen megváltoztatja a jelenlegi kormány gyakorlatát, visszaadja a sajtó szabadságát és megszünteti az elmúlt években pártszócsőként működő köztévét.”
Az Együtt felszólítja a kormányt, hogy a szakmai és civil szervezetek, valamint az ellenzéki pártok bevonásával alkosson teljesen új médiaszabályozási rendszert. Az Együtt szerint a jelenlegi szabályozás az európai normákkal ellentétes, erről pedig már papírja is van a Fidesz-KDNP-nek.
Az Együttnek a témában kiadott sajtónyilatkozata szerint “a Velencei Bizottság pontosan ugyanazokat a kifogásokat fogalmazta meg a magyar médiaszabályozásról, melyeket a teljes magyar ellenzék évek óta mond. Bebizonyosodott: a Fidesz-KDNP az európai normákkal ment szembe, amikor torz médiaszerkezetet alakított ki. A közmédiát az illiberális állam propagandagépezetévé silányította, az ellenzéki véleményeket elhallgatják, a független médiumokat pedig elhallgattatják. Erről már papírjuk is van az Európai Bizottságtól.”
Az Együtt azt követeli, hogy a Fidesz-KDNP hallgasson a Velencei Bizottságra, az ellenzékre és a józanészre! Kezdődjön valódi társadalmi vita a médiaszabályozásról. Legyen szakmai és politikai egyeztetés, majd történjen meg az egész terület újraszabályozása, a szakmai szervezetek, a civilek és minden parlamenti képviselettel rendelkező párt bevonásával!
Forrás: Velencei Bizottság, DK, Együtt sajtóközlemény
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin